
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 933 


13 Νοεμβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της 340578/89 Υπουργικής απόφασης 
για την χρησιμοποίηση της ένδειξης Κρητικός Τοπι¬ 
κός Οίνος για τους Ημίξηρους και Ημίγλυκους Οί¬ 


νους. 1 

Αντικατάσταση μελών ως εκπροσώπων της Γ.Γ.Δ.Ε. 

στο Τεχνικό Συμβούλιο του Ε.Μ.Π. 2 

Τροποποίηση απόφασης αντικατάστασης μέλους του 
Πανεπιστημιακού Συμβουλίου του Δημοκρίτειου 

Παν/μίου Θράκης. 3 

Έγκριση εκτός έδρας κίνησης μονίμων υπαλλήλων του 

Ο.Σ.Κ. 4 

Χορήγηση άδειας ασκήσεως επαγγέλματος Κοινών. 
Λειτουργού στην Μπαρδάκη Βασιλική του Ιωάννη, 

κάτοικο Ποτρών. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Τσεκοϋρα Βιργινία του θεο¬ 
δώρου, κάτοικο Πατρών. 6 

Σύσταση Νομικού Προσώπου στην Κοινότητα Μουρι- 
κίου Ν. Βοιωτίας με την επωνυμία «ΠΝΕΥΜΑΤΙΚΟ 

ΚΕΝΤΡΟ ΚΟΙΝΟΤΗΤΑΣ ΜΟΥΡΙΚΙΟΥ». 7 

Κατάργηση Νομικού Προσώπου που είχε συσταθεί στο 

Δήμο Αράχωβας του Νομού Βοιωτίας. 8 

Σύσταση Νομικού Προσώπου στο Δήμο Λάρισας Ν. Λά¬ 
ρισας με την επωνυμία «69η Σχολική Επιτροπή Δή¬ 
μου Λάρισας»... 9 

Τροποποίηση της συστατικής πράξης της Δημοτικής 
Επιχείρησης «Αθλητικός Οργανισμός Δήμου Σκοπέ¬ 
λου» Ν. Μαγνησίας. ...10 

Τροποποίηση της συστατικής πράξης του Δημοτικού 
Ινστιτούτου Επαγγελματικής Κατάρτισης Βόλου Ν. 

Μαγνησίας.11 

Σύσταση ίδιου Νομικού Προσώπου στην Κοινότητα Αλι- 
στράτης Ν. Σερρών με το όνομα «ΜΟΝΙΜΕΣ ΠΟΛΙ¬ 


ΤΙΣΤΙΚΕΣ ΕΚΔΗΛΩΣΕΙΣ» Κοινότητας Αλιστράτης. 12 
Ανακαθορισμός των κατά μήνα ημερών ασιραλίσεως 
των μελών του Σωματείου Εκδοροσφαγέων Ν. Χαλ¬ 


κηδόνας (Συνεδρίαση 44/19.10.1995). ..13 

Ανακατάταξη των μελών του Ασφαλιστικού Συνεταιρι¬ 
σμού Πρέβεζας στην 8η ασφαλιστική κλάση (Συνε¬ 
δρίαση 44/19.10.1995).14 

Κατάταξη του Σωματείου Εκδοροσφαγέων Ιωαννίνων 
«Η ΠΙΝΔΟΣ» στην 8η ασφαλιστική κλάση (Συνε¬ 
δρίαση 44/19.10.1995).15 


Ανακαθορισμός των κατά μήνα ημερών εργασίας στην 
ασφάλιση των μελών του Σωματείου Εκδοροσφα¬ 
γέων Κατερίνης (Συνεδρίαση 44/19.10.1995). ... 16 
Σύσταση Εκκλησιαστικού Ιδρύματος στη Μητρόπολη 
θηβών και Λεβαδείας με την επωνυμία «ΤΡΑΠΕΖΑ 
ΑΓΑΠΗΣ».17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 402642 (1) 


Συμπλήρωση της 340578/89 Υπουργικής απόφασης για 

την χρησιμοποίηση της ένδειξης Κρητικός Τοπικός Οί¬ 
νος για τους Ημίξηρους και Ημίγλυκους Οίνους. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. Δ/τος 243/69 «περί βελτίωσης 
και προστασίας της αμπελουργικής παραγωγής», όπως 
τροποποιήθηκε με το Ν. 427/76 «περί αντικαταστάσεως, 
συμπληρώοεως και καταργήσεως ενίων διατάξεων του 
Ν.Δ/τος 243/69» και ιδιαίτερα τις διατάξεις των άρθρων 4 
και 5 αυτού. 

2. Το άρθρο 72 του Κανονισμού του Συμβουλίου 
822/87 (Ε.Ο.Κ.) «Περί Κοινής Οργάνωσης της αμπελοοι- 
νικής αγοράς». 

3. Τον Κανόνισμά του Συμβουλίου 2392/89 (Ε.Ο.Κ.) 
«σχετικά με την θέσπιση των γενικών κανόνων για την πε¬ 
ριγραφή και την παρουσίαση των οίνων και των γλευκών 
σταφυλιών». 

4. Τον Κανονισμό της Επιτροπής 3201/90 (Ε.Ο.Κ.) 
«περί καθορισμού λεπτομερειών για την περιγραφή και 
την παρουσίαση των κρασιών και των μούστων σταφυ¬ 
λής». 

5. Την κοινή Υπουργική απόφαση 267753/1899/ 
8.3.88 «γενικοί κανόνες χρήσης του όρου "Τοπικός Οίνος" 
ως περιγραφικού στοιχείου επιτραπέζιων οίνων, όπως 
τροποποιήθηκε από τις αποφάσεις 395777/5.12.90. 
411421/6.10.93 και 420984/11.11.94. 

6. Την αρ. 340578/89 απόφαση Υπουργού Γεωργίας 
«Περί καθορισμού προϋποθέσεων χρησιμοποίησης της 
ένδειξης “Κρητικός Τοπικός Οίνος" ως περιγραφικού 
στοιχείου Οίνων». 

7. Την αριθ. 397456/2.10.95 απόφαση του Πρωθυ¬ 
πουργού και του Υπουργού Γεωργίας «Ανάθεση αρμόδιό- 

τήτων στους Υφυπουργούς Γεωργίας Αλέξανδρο Ακρι- 
βάκη και Αλέξανδρο Δαμισνίδη» (Β’ 833). 

8. Την σχετική αίτηση ενδιαφερομένων φορέων για την 
παραγωγή και την διάθεση στην κατανάλωση οίνων με την 
περιγραφή ένδειξη «Κρητικός Τοπικό Οίνος» για ημίξη- 
ρους και ημίγλυκους οίνους. 

9. Την 43/14.9.95 γνωμοδότηση της Κεντρικής Επιτρο¬ 
πής Προστασίας Οίνου (ΚΕΠΟ) για το ανωτέρω θέμα. 

10. ΤΟ γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε βά¬ 
ρος του Τακτικού Προϋπολογισμού, αποφασίζουμε: 

Συμπληρώνουμε την 340578/1.9.89 Υπουργική Από¬ 
φαση «Περί καθορισμού προϋποθέσεων χρησιμοποιή- 
σεως της ένδειξης Κρητικός Τοπικός Οίνος ως περιγραφι¬ 
κού στοιχείου Οίνων», και ορίζουμε ότι η ένδειξη «Κρητι¬ 
κός Τοπικός Οίνος», ως περιγραφικό στοιχείο Οίνων, μπο¬ 
ρεί να χρησιμοποιηθεί και για τους Ημίξηρους λευκούς και 
Ερυθρωπούς Οίνους, καθώς και για τους Ημίγλυκους λευ¬ 
κούς, Ερυθρωπούς και Ερυθρούς Οίνους. 

Οι όροι και οι προϋποθέσεις του δικαιώματος της χρή¬ 
σης του όρου «Κρητικός Τοπικός Οίνος», που ισχύουν γαι 
τους ξηρούς λευκούς, Ερυθρωπούς και Ερυθρούς Οίνους, 
όπως καθορίζονται με την 440578/1.9.89 Υπουργική 
απόφαση, ισχύουν και για τους τύπους των οίνων που 
προσδιορίζονται με την παρούσα απόφαση (Ημίγλυκο και 
ΗμΙξηροι). 

Η γλύκανση των ημίξηρων και ημίγλυκων οίνων θα γίνε¬ 
ται σύμφωνα με το άρθρο 22 του Κ 822/87 (Ε.Ο.Κ.), και η 
περιεκτικότητα σε υπολειμματικά σάκχαρα, σε συνδυα¬ 
σμό με την ολική οξύτητα επεκφρασμένη σε γραμ. τρυγι- 
κού οξέως ανά λίτρο, καθορίζεται σύμφωνα με την πα- 
ραγρ. 7 του άρθρου 14 του Κ 3201/90 (Ε.Ο.Κ.), με την 
προϋπόθεση η ολική οξύτητα των οίνων δεν θα είναι μι¬ 
κρότερη από 5,5 γραμ. ανά λίτρο Τρυγικού οξέως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1995 

0 ΥΦΥΠΟΥΡΓΟΣ 

ΑΛΕΞΑΝΔΡΟΣ ΛΑΜΙΑΝ ΙΔΗΣ 
-»- 

Αριθ. Φ.120.68/12/Β2 3556 (2) 

Αντικατάσταση μελών ως εκπροσώπων της Γ.Γ.Δ.Ε. στο 
Τεχνικό Συμβούλιο του Ε.Μ.Π. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη; 

1. Τις διατάξεις του άρθρου 3 παρ. 1 και 2 του άρθρου 4 
παρ. 1 του Ν.Δ. 4Θ3/1970 (ΦΕΚ 57/Α ) «περί οργανώ- 
σεως των Τεχνικών Υπηρεσιών των Α.Ε.Ι.». 

2. Την αριθ. ΣΤ5/13/22 6.1982 (ΦΕΚ 429/Β) κοινή 
υπουργική απόφαση των Υπουργών Προεδρίας της Κυ¬ 
βέρνησης και Εθνικής Παιδείας και θρησκευμάτων. 

3. Το αριθ. Δ 16α/742/631/ΑΦ/8.8.95 έγγραφο του 
ΥΠΕΧΩΔΕ. 

4. Την αρ. Φ.120.68/10/Β2/2250/8.7,1993 απόφαση 
του Υπουργού Εθνικής Παιδείας και θρησκευμάτων που 
δημοσιεύθηκε στο ΦΕΚ 539/Β721.8.1993, αποφασί¬ 
ζουμε: 

Τροποποιούμε την αριθ. Φ. 120.68/10.Β2 2250/1993 
απόφαση, «ανασυγκρότηση Τεχνικού Συμβουλίου Ε.Μ.Π.» 
μόνο σε ότι αφορό το τακτικό και αναπληρωματικό μέλος 


αντίστοιχα Ιωσήφ Αιγίδη και Γρ. Ζάχο και ορίζουμε σε αντι¬ 
κατάσταση αυτών τη Λάσκαρη Γεωργία, υπάλληλο με Α' β 
κλάδου ΠΕ Αγρόν. Τοπ. Μηχ/κών που υπηρετεί στη Δ/νση 
Δ5, ως τακτικό μέλος, με αναπληρώτρια της την Μπαβέλα 
Μαρία, υπάλληλο με Α' β του κλάδου Π.Ε. Αρχ. που υπηρε¬ 
τεί στη 2η ΔΕΚΕ της ΤΙης ΠΥΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1995 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΑΡΕΟΥ 

-♦- 

Αριθ. Φ.120.68/13/Β2-3997 (3) 

Τροποποίηση απόφασης αντικατάστασης μέλους του Πα¬ 
νεπιστημιακού Συμβουλίου του Δημοκρίτειου Παν/μίου 

Θράκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 641/77 (άρθρο 13). 

2. Τις διατάξεις του Ν.Δ 87/73 (άρθρο 2). 

3. Τις διατάξεις του Ν.Δ 463/70 (ΦΕΚ 57/Α'). 

4. Την αριθμ. Β/1254/2.2.81 Κοινή Υπουργική από¬ 
φαση (ΦΕΚ 98/Β). 

5. Την αριθμ. ΣΤ5/13/22.6.92 (άρθρο 14) Κοινή 
Υπουργική απόφαση (ΦΕΚ 429/Β ). 

6. Τις διατάξεις του Π.Δ 30/1978. 

7. Την αριθμ. Β1/508/6.5.83 Υπουργική απόφαση 
(ΦΕΚ 256/Β717.5.83). 

8. Τις διατάξεις του άρθρου 14 παρ. 2 του Ν. 1351/83 
(ΦΕΚ 56/Α'). 

9. Την αριθ. Φ. 120.68/24/Β2.4008/22.12.1989{ΦΕΚ 
96/Β713.2.90) απόφαση του Αναπληρωτή Υπουργού 
Εθνικής Παιδείας και θρησκευμάτων. 

10. Το αριθ. Α.626/2.10.1995 έγγραφο του Δημοκρί- 
τειου Πανεπιστημίου Θράκης, αποφασίζουμε: 

Τροποποιούμε την Φ.120.68/24/Β2.4008/22.12.89 
απόφσσή μας, που αφορά στον ορισμό μελών του Πανεπι¬ 
στημιακού Συμβουλίου του Δημοκρίτειου Πανεπιστημίου 
Θράκης και ορίζουμε τον Νικόλαο Κωστοβίνο, Καθηγητή 
του Τμήματος Πολιτικών Μηχανικών του Πανεπιστημίου 
Θράκης ως Πρόεδρο σε αντικατάσταση του Καθηγητή Βα¬ 
σιλείου Στεφάνή, για το υπόλοιπο της θητείας του Πανεπι¬ 
στημιακού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1995 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

-+- 

Αριθ. ΣΤ1/ 2653 (4) 

Έγκριση εκτός έδρας κίνησης μονίμων υπαλλήλων 
του Ο.Σ.Κ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν 

Έχοντας υπόψη: 

1. Τις διατάξεις του Ν.Δ. 65/1973 «περί δαπανών κινή- 

σεως των τακτικών πολιτικών δημοσίων υπάλληλων». 

2. Την αρκθμ. 1700/13.3.76 (ΦΕΚ 27/Β') απόφαση του 
Υπουργού Προεδρίας της Κυβερνήσεως «Περί καθορι¬ 
σμού των επιτρεπομένων ημερών παραμονής εκτός των 
πολιτικών δημοσίων υπαλλήλων κινουμένων δι’ εκτέλεση 
υπηρεσίας». 

3. Την αριθ. Δ 10Δ/Φ. 60/1/Α/4061 /20.3.84 (ΦΕΚ 
155/Β720.3.84) κοινή απόφαση «Περί μεταφοράς αρμο¬ 
διοτήτων του Υπουργού Προεδρίας της Κυβέρνησης και 
όλλα Υπουργεία». 

4. Την αριθμ. ΣΤ1 /2670/2.12.94 απόφαση μας που δη- 
μοσιεύθηκε στο αριθ. (ΦΕΚ 919/Β714.12.94) αναφέρε- 
ται στην έγκριση εκτός έδρας κίνηση μονίμων υπαλλήλων 
του Ο.Σ.Κ. έτους 1995. 

5. Τα αριθ, Δ1/Φ.109/2548/24100/19.10.95 και Δ1/ 
Φ. 109/2586/24376/24.10.95 έγγραφο του Ο.Σ.Κ., απο¬ 
φασίζουμε: 

Εγρίνουμς τη μετακίνηση και παραμονή εκτός έδρας με 
δικαίωμα αποζημίωσης για διακόσιους (200) μονίμους 
υπαλλήλους του Οργανισμού Σχολικών Κτιρίων για πεντα¬ 
κόσιες ημέρες (500) επιπλέον για εκτέλεση υπηρεσίας σε 
όλη τη χώρα για το έτος 1995. 

Η έγκριση των επιπλέον ημερών κρίνεται απαραίτητη 
για την αντιμετώπιση των προβλημάτων που προέκυψαν 
από τους σεισμούς στους Νομούς Κοζάνης, Γρεβενών, 
Φωκίδας και στην περιοχή Αιγαιλείας καθώς και για την 
κάλυψη αναγκών σε σχολικά κτίρια των μειονοτικών σχο¬ 
λείων στην Θράκη. 

Επιαης λόγω της αύξησης του αριθμού των μονίμων 
υπαλλήλων του Ο.Σ.Κ. από την μονιμοποίηση υπαλλήλων 
με το Ν. 2190/94. 

Συνέπεια όλων αυτών οι (1.200) ημέρες συνολικά οι 
οποίες έχουν εγκριθεί για το έτος 1995 δεν επαρκούν και 
ήδη έχουν εξαντληθεί. 

Κάλυψη δαπάνης: 

1. Από τις διατάξεις της απόφασης προκαλείται δαπάνη 
σε βάρος του προϋπολογισμού του Οργανισμού Σχολικών 
Κτιρίων (11.000.000) εκ. δρχ. περίπου για το τρέχον οικο¬ 
νομικό έτος 1995. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Ο.Σ.Κ. για μετακινήσεις υπαλλήλων 
εντός και εκτός έδρας στους κωδικούς 0711, 0712, 
0714, 0721, 0731, 0732. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1995 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-*- 

Αριθ. 11059 (5) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Μπαρδάκη Βασιλική του Ιωάννη, κάτοικο 

Πατρών. 

Ο ΝΟΜΑΡΧΗΣ ΑΧΑΪΑΣ 

Με την 11040/1995 απόφαση του Νομάρχη Αχαΐας, χο¬ 
ρηγήθηκε στην Κοινωνική Λειτουργό Μπαρδάκη Βασιλική 


του Ιωάννη, κάτοικο Πατρών, άδεια ασκήσεως επαγγέλ¬ 
ματος Κοινών. Λειτουργού. 

Πάτρα, 27 Οκτωβρίου 1995 

Με εντολή Νομάρχη 
Ο Διευθυντής 
ΧΡ. ΜΠΑΛΑΣΟΠΟΥΛΟΣ 

-♦- 

Αριθ. 11071 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στην Τσεκούρα Βιργινία του θεοδώρου, 

κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 11065/27.10.95 απόφαση του Νομάρχη 
Αχαΐας, χορηγήθηκε στην Κοινωνική Λειτουργό Τσεκούρα 
Βιργινία του θεοδώρου, κάτοικο Πατρών, άδεια ασκήσεως 
επαγγέλματος Κοινωνικού Λειτουργού. 

Πάτρα, 27 Οκτωβρίου 1995 

Με εντολή Νομάρχη 
Ο Διευθυντής 
ΧΡ. ΜΠΑΛΑΣΟΠΟΥΛΟΣ 

--4- 

Αριθ. 4773 (7) 

Σύσταση Νομικού Προσώπου στην Κοινότητα Μουρικίου 

Ν. Βοιωτίας με την επωνυμία «ΠΝΕΥΜΑΤΙΚΟ ΚΕΝΤΡΟ 

ΚΟΙΝΟΤΗΤΑΣ ΜΟΥΡΙΚΙΟΥ». 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Την 33/1996 απόφαση του Κοινοτικού Συμβουλίου 
Μουρικίου σχετικά με τη σύσταση Νομικού Προσώπου. 

3. Τις διατάξεις του άρθρου 2 παρ. 12 του Ν. 2307/ 
1995. 

4. Τις διατάξεις του Π. Δ/τος 331/83, αποφασί¬ 
ζουμε: 

1. Συνιστάται Νομικά Πρόσωπο με τις διατάξεις του άρ¬ 
θρου 187 του Δ.Κ.Κ. όπως αυτό έχει τροποποιηθεί καιι- 
σχύει με τα άρθρα 11 και 26 του Ν. 2130/93 και τις παρα¬ 
γράφους 12 και 13 του άρθρου 2 του Ν. 2307/1995 με την 
επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΜΟΥ- 
ΡΙΚΙΟΥ». 

2. Για τη στέγαση του Νομικού Προσώπου η Κοινότητα 
διαθέτει το ιδιόκτητο οίκημα της Κοινότητας. 

3. Σκοπός του Νομικού αυτού Προσώπου είναι η ανά¬ 
πτυξη κάθε μορφής και ειδικότερα η δημιουργία εικαστι¬ 
κού θεατρικού, μουσικού, χορευτικού, φιλολογικού, λαϊ¬ 
κής παράδοσης και κινηματογραφικού τμήματος καθώς 
και η διενέργεια εκθέσεων, ομιλιών, συζητήσεων και άλ¬ 
λων πολιτιστικών εκδηλώσεων. 

4. Το συνιστώμενο Νομικό Πρόσωπο διοικείται από 
επταμελές συμβούλιο σύμφωνα με το άρθρο 187 του 
Δ.Κ.Κ., που αποτελείται: 

α) Από τον εκάστοτε Πρόεδρο της Κοινότητας, ως Πρό¬ 
εδρο. 

β) Από δύο (2) Κοινοτικούς Συμβούλους. 

γ) Από τέσσερις (4) δημότες. 

Τα μέλη του Δ.Σ. ορίζονται με απόφαση του Κοινοτικού 
Συμβουλίου. 

ΤοΔ.Σ. εκλέγει ένα εκ των μελών του, ως Αντιπρόεδρο. 

Η θητεία του Δ.Σ. ακολουθεί τη θητεία του Κοινοτικού 
Συμβουλίου. 

Το Νομικό Συμβούλιο εκπροσωπείται ενώπιον των Δικα¬ 
στηρίων και πόσης αρχής από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

5. Πόροι του Νομικού Προσώπου είναι: 

α) Επιχορηγήσεις της Κοινότητας ή άλλου φυσικού ή 
Νομικού Προσώπου. 

β) Επιχορηγήσεις από φορείς του Κράτους. 

γ) Έσοδα από διάφορες εκδηλώσεις του Πνευματικού 
Κέντρου. 

δ) Πόσης φύσεως δωρεές, κληροδοτήματα, μισθώματα 
και ακίνητα. 

6. Το Νομικό Πρόσωπο καταργείται κατά τον τρόπο τον 
οποίο συστήθηκε η δε περιουσία του περιέρχεται στον 
Κοινότητα Μουρικίου. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
ύφους 200.000 δρχ. για το τρέχον οικονομικό έτος και για 
καθένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 26 Σεπτεμβρίου 1995 

Ο Περιφερειακός Δ/ντής 

ΣΤ. ΤΣΟΥΛΟΥΧΟΠΟΥΛΟΣ 

-♦- 

Αριθ. 6781 (8) 

Κατάργηση Νομικού Προσώπου που είχε συσταθεί στο 
Δήμο Αράχοβας του Νομού Βοιωτίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89), όπως τροποποιήθηκε με τις διατάξεις του άρθρου 11 
του Ν. 2130/1993. 

2. Την αριθ. 167/1995 απόφαση του Δημοτικού Συμ¬ 
βουλίου του Δήμου Αράχοβας Νομού Βοιωτίας, αποφασί¬ 
ζουμε: 

Το Νομικό Πρόσωπο με το όνομα «Σχολική Επιτροπή 
Λυκείου - Γυμνασίου - Νηπιαγωγείου Αράχοβας», που 
είχε συσταθεί στο Δήμο Αράχοβας με την 9298/91 από¬ 
φαση του Νομάρχη Βοιωτίας (ΦΕΚ 587/Β729.7.1991) 
καταργείται. Με την κατάργηση αυτή δεν θα προκληθεί 
δαπάνη σε βάρος του προϋπολογισμού του Νομικού Προ¬ 
σώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 9 Οκτωβρίου 1995 

Ο Περιφερειακός Δ/ντής 
ΣΤ. ΤΣΟΥΛΟΥΧΟΠΟΥΛΟΣ 

-*- 

Αριθ. 11695 (9) 

Σύσταση Νομικού Προσώπου στο Δήμο Λάρισας Ν. Λάρι¬ 
σας με την επωνυμία «69η Σχολική Επιτροπή Δήμου 

Λάρισας». 


β) Του άρθρου 2 του Ν. 2081 /92. 
γ) Του άρθρου 187 του Π.Δ. 323/89 όπως αντικαταστά- 
θηκε με τις διατάξεις των άρθρων 10 του Ν. 2130/93 και 2 
παρ. 12 του Ν. 2307/95. 

2. Την αριθ. 801/95 απόφαση του Δ.Σ. Λάρισας, απο¬ 
φασίζουμε: 

Α. Συνιστούμε στο Δήμο Λάρισας ίδιο Νομικό Πρόσωπο 
με την επωνυμία «69η Σχολική Επιτροπή Δήμου Λάρισας», 
που περιλάμβάνε ι: 

Τη Σχολική Μονάδα «Ενιαίο Πολυκλαδικό Λύκειο». 
Σκοπός του Νομικού Προσώπου είναι: 

- Η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λπ. 

- Η εκτέλεση μικρών έργων για επισκευή και συντήρηση 
διδακτηρίων, η αποκατάσταση φθορών και ζημιών των 
επίπλων, εξοπλισμού και γενικά των διδακτηριακών εγκα¬ 
ταστάσεων. 

- Η φροντίδα για την εξεύρεση άλλων πόρων. 

- Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από το Ο.Σ.Κ. των αντίστοιχων σχολείων με έπιπλα 
και εξοπλιστικά είδη και από το Υπουργείο Εθνικής Παι¬ 
δείας και θρησκευμάτων με βιβλία για τις αντίστοιχες σχο¬ 
λικές βιβλιοθήκες. 

- Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

- Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων. 

Πόροι του Νομικού Προσώπου είναι: 
α) Ετήσια επιχορήγηση του Δήμου Λάρισας: 50.000 δρχ. 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο του Διοικ. Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο, 

Β. Για την ανωτέρω δαπάνη υπάρχει εγγεγραμμένη πί¬ 
στωση στον προϋπολογισμό του Δήμου Λάρισας ύψους 
280,000.000 με ΚΑ 211.9.00 και με τίτλο «Απόδοση από 
Νομαρχιακό Ταμείο προς Σχολεία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 23 Οκτωβρίου 1995 

Ο Περιφερειακός Δ/ντής 
Γ. ΜΠΟΥΚΗΣ 

-ί- 

Αριθ. 20746 (10) 

Τροποποίηση της συστατικής πράξης της Δημοτικής Επι¬ 
χείρησης «Αθλητικός Οργανισμός Δήμου Σκοπέλου» Ν. 
Μαγνησίας. 


Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΛΑΡΙΣΑΣ 0 ΠΕΡΙΦΕΡΕΙΑΚΟΣ Δ/ΝΤΗΣ Ν. ΜΑΓΝΗΣΙΑΣ 

Έχοντας υπόψη: Έχοντας υπόψη: 

1. Τις διατάξεις: 1. Τις διατάξεις του άρθρου 260 του Π. Δ/τος 323/89 

α) Του άρθρου 5 του Ν. 1894/90. Δημοτικός και Κοινοτικός Κώδικας. 

2. Την απόφασή μας 3628/8.3.94 (ΦΕΚ 192/8/ 
23.3.94) με την οποία συστήθηκε η Δημοτική Επιχείρηση 
«Αθλητικός Οργανισμός Δήμου Σκοπέλου» όπως αυτή 
τροποποιήθηκε με την 8464/27.4.94 όμοια. 

3. Τις αριθ. 131/95 και 270/95 αποφόσεις του Δημοτι¬ 
κού Συμβουλίου Σκοπέλου. 

4. Την αριθ. 373/14.3.95 απόφαση της Περιφέρειας 
Θεσσαλίας περί ορισμού Αναπληρωτή Περιφ/κού Δ/ντή 
Μαγνησίας, αποφασίζουμε: 

Τροποποιούμε την παρ. 6 της 3628/8.3.94 απόφασής 
μας ως εξής: 

«Ο Δήμος Σκοπέλου διαθέτει στην Επιχείρηση χρημα¬ 
τικό ποσό 21.000.000 ως αρχικό κεφάλαιό της». 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Σκοπέλου ύψους 
10.000.000 δραχμών, η οποία έχει αντιμετωπισθεΐ 
με τροποποιήσεις του προϋπολογισμού του έτους 
1995. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Βόλος, 17 Οκτωβρίου 1995 

Ο Περιφερειακός Δ/ντής 
ΑΘΑΝ. ΓΚΑΡΑΓΚΑΝΗΣ 

-Φ- 

Αριθ. 21315 (11) 

Τροποποίηση της συστατικής πράξης του Δημοτικού Ιν¬ 
στιτούτου Επαγγελματικής Κατάρτισης Βόλου Ν. Μα¬ 
γνησίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 260 του Δημοτικού και Κοι¬ 
νοτικού Κώδικα (Π.Δ. 323/89). 

2. Την απόφαση του Νομάρχη Μαγνησίας 24063/ 
19.11.91 (ΦΕΚ 966/Β725.11.95), με την οποία συστή- 
θηκε η Δημοτική Επιχείρηση με την επωνυμία «Δημοτικό 
ινστιτούτο Επαγγελματικής Κατάρτισης Βόλου (ΔΙΕΚ Βό¬ 
λου) όπως αυτή τροποποιήθηκε με τις 11701/25.6.93 και 
19686/10.11.94 όμοιες και με την 3899/4.5.95 από¬ 
φασή μας. 

3. Την αριθ. 138/1995 απόφαση του Δημοτικού Συμ¬ 
βουλίου Βόλου. 

4. Την αριθ. 373/14.3.95 απόφαση της Περιφέρειας 
Θεσσαλίας περί ορισμού Αναπληρωτή Περιφ/κού Δ/ντή 
Μαγνησίας, αποφασίζουμε: 

Τροποποιούμε την παρ. Γ'της 24063/19.11.91 απόφα¬ 
σης του Νομάρχη Μαγνησίας {ΦΕΚ 966/Β725.11.91) ως 
εξής: 

Για αρχικό κεφάλαιο της Επιχείρησης ο Δήμος Βόλου 
διαθέτει το ποσό των 60.000.000 δρχ. 

Από την απόφαση αυτή προκαλείται δαπάνη δραχμών 
35.000.000, σε βάρος του ΚΑ 212.9 (ή του προϋπολογι¬ 
σμού του Δήμου Βόλου οικον. έτους 1995). 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Βόλος, 17 Οκτωβρίου 1995 

Ο Περιφερειακός Δ/ντής 
ΑΘΑΝ. ΓΚΑΡΑΓΚΑΝΗΣ 


Αριθ. 10705 (12) 

Σύσταση ίδιου Νομικού Προσώπου στην Κοινότητα Αλι- 
στράτης Ν. Σερρών με το όνομα «ΜΟΝΙΜΕΣ ΠΟΛΙΤΙ¬ 
ΣΤΙΚΕΣ ΕΚΔΗΛΩΣΕΙΣ» Κοινότητας Αλιστράτης. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις των άρθρων: 
α) 4 του Ν. 2240/1994. 

β) 187 του Δ.Κ.Κ. (Π.Δ. 323/89). 
γ) 11 του Ν. 2130/1993. 

δ) 29Α του Ν. 1558/1985 όπως προστέθηκαν με το άρ¬ 
θρο 27 του Ν. 2081/1992. 

2. Τηναριθ. 92/1995 απόφαση του Κ.Σ. Αλιστράτης 
περί συστάσεως ίδιου Νομικού Προσώπου με το όνομα 
«ΜΟΝΙΜΕΣ ΠΟΛΙΤΙΣΤΙΚΕΣ ΕΚΔΗΛΩΣΕΙΣ» Κοινότητας 
Αλιστράτης, αποφασίζουμε; 

1. Συστήνουμε στην Κοινότητα Αλιστράτης ίδιο Νομικό 
Πρόσωπο με το όνομα «ΜΟΝΙΜΕΣ ΠΟΛΙΤΙΣΤΙΚΕΣ ΕΚΔΗ¬ 
ΛΩΣΕΙΣ» Κοινότητας Αλιστράτης. 

2. Σκοπός του Νομικού Προσώπου είναι η οργάνωση 
ετησίων Πολιτιστικών εκδηλώσεων. 

3. Πόροι του Νομικού Προσώπου είναι: 

α) Ετήσια επιχορήγηση της Κοινότητας δρχ. 200.000. 
β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

4. Η στέγαση του Νομικού Προσώπου θα γίνει στο ισό¬ 
γειο κατάστημα της Κοινότητας. 

5. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικκητι- 
κού Συμβουλίου και σε περίπτωση κωλύματος από τον νό¬ 
μιμο αναπληρωτή του (Αντιπρόεδρο). 

6. Τα όργανα διοίκησης του Νομικού Προσώπου θα ορι- 
σθούν με απόφαση Κ.Σ. κατά τις διατάξεις του άρθρου 11 
του Ν. 2130/93. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
ύψους 200.000 δρχ. κατ' έτος. 

Η ανωτέρω δαπάνη δεν έχει προβλεφθεί στον προϋπο¬ 
λογισμό της Κοινότητας και η εγγραφή της θα γίνει με 
αναμόρφωση του προϋπολογισμού. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Σέρρες, 26 Οκτωβρίου 1995 

Ο Περιφερειακός Δ/ντής 
ΒΑΣΙΛΗΣ ΛΙΟΓΚΑΣ 

-4- 

Αριθ. 362 (13) 

Ανακαθορισμός των κατά μήνα ημερών ασφαλίσεως των 
μελών του Σωματείου Εκδοροσφαγέων Ν. Χαλκηδό¬ 
νας. 

(Συνεδρίαση 44/19.10.95) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
Αφού έλαβε υπόψη του: 

α) Τις διατάξεις του άρθρου 12 περί Κανονισμού των ερ¬ 
γασιών του Διοικητικού Συμβουλίου του Ιδρύματος Κοινω¬ 
νικών Ασφαλίσεων (ΑΎ.Ε. 9615/22.2.37). 
β) Τις διατάξεις του άρθρου 75 του Κεφ. Γ του Κανόνι- 

σμού Ασφάλισης του 1ΚΑ, όπως ισχύουν σήμερα (Α.Υ.Ε. 
55575/1479/18.11.65, ΦΕΚ 816/Β77.12.85). 

γ) Την 375/Συν. 44/15.12.94 απόφασή του. 

δ) Την από 2.10.95 εισήγηση της Δ/νσης Ασφάλισης - 
Εσόδων (Τμήμα Ειδικών θεμάτων - Επαγγελματικών Κα¬ 
τηγοριών). 

ε) Τη σύμφωνη γνώμη των μελών και του Κυβερνητικού 
Επιτρόπου με την εισήγηση της Υπηρεσίας. 

ζ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ι.Κ.Α., αποφασίζει ομόφωνα: 

1) Τον ανακαθορισμό των κατά μήνα ημερών ασφάλισης 
των μελών του Σωματείου Εκδοροσφαγέων Ν. Χαλκηδό¬ 
νας από 21 σε 15 ημέρες, για το χρονικό διάστημα 1.3.95 
- 31.12.95, χωρίς μεταβολή της ασφαλιστικής κλάσης 
(8η). 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των Πρακτικών. 

Ο Διοικητής-Πρόεδρος Δ.Σ. 

ΓΡΗΓΟΡΙΟΣ ΣΟΛΩΜΟΣ 

-♦- 

ΑριΒ. 363 (14) 

Ανακατάταξη των μελών του Ασφαλιστικού Συνεταιρισμού 
Πρέβεζας στην 8η ασφαλιστική κλάση. 

(Συνεδρίαση 44/19.10.95) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
Αφού έλαβε υπόψη του: 

α) Τις διατάξεις του άρθρου 12 περί Κανονισμού των ερ¬ 
γασιών του Διοικητικού Συμβουλίου του Ιδρύματος Κοινω¬ 
νικών Ασφαλίσεων (Α.Υ.Ε. 9615/22.2.37). 

β) Τις διατάξεις του άρθρου 86 του Κεφ. ΙΑ’ του Κανονι¬ 
σμού Ασφάλισης του ΙΚΑ, όπως ισχύουν σήμερα (Α.Υ.Ε. 
55575/1479/18.11.65, ΦΕΚ 816/Β77.12.65). 

γ) Την 54/Συν. 17/1.6.95 απόφαση της Τ.Δ.Ε. του Το¬ 
πικού Υποκ/τος Πρέβεζας(έγραφο Υποκ/τος 3132/ 
26.6.95). 

6) Την από 2.10.95 εισήγηση της Δ/νσης Ασφάλισης 
Εσόδων (Τμήμα Ειδικών θεμάτων και Επαγγ. Κατηγο¬ 
ριών). 

ε) Τη σύμφωνη γνώμη των μελών και του Κυβερνητικού 
Επιτρόπου με την εισήγηση της Υπηρεσίας. 

ζ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Ι.Κ.Α., αποφασίζει 
ομόφωνα: 

1) Την ανακατάταξη των μελών του Ασφαλιστικού Συνε¬ 
ταιρισμού Πρέβεζας στην 8η ασφαλιστική κλάση για την 
από 1.7.93 και εφεξής χρονική περίοδο χωρίς μεταβολή 
των ημερών ασφάλισης (20 κατά μήνα). 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των πρακτικών. 

Ο Διοικητής-Πρόεδρος Δ.Σ. 

ΓΡΗΓΟΡΙΟΣ ΣΟΛΩΜΟΣ 


Αριθ. 364 (15) 

Κατάταξη του Σωματείου Εκδοροσφαγέων Ιωαννίνων «Η 
ΠΙΝΔΟΣ» στην 8η ασφαλιστική κλάση. 

(Συνεδρίαση 44/19.10.95) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
Αφού έλαβε υπόψη του: 

α) Τις διατάξεις του άρθρου 12 περί Κανονισμού των ερ¬ 
γασιών του Διοικητικού Συμβουλίου του Ιδρύματος Κοινω¬ 
νικών Ασφαλίσεων (Α.Υ.Ε. 9615/22.2.37). 

β) Τις διατάξεις του άρθρου 75 του Κεφ. Γ του Κανονι¬ 
σμού Ασφάλισης του ΙΚΑ, όπως ισχύουν σήμερα (Α.Υ.Ε. 
55575/1479/18.11.65, ΦΕΚ 816/Β77.12.65). 

γ) Την 214/18.13.3.1995 απόφαση της ΤΑΕ του Περ/ 
κού Υποκ/τος Ιωαννίνων. 

δ) Την από 2.10.95 εισήγηση της Δ/νσης Ασφάλισης και 
Εσόδων {Τμήμα Ειδικών θεμάτων και Επαγγελματικών 
Κατηγοριών). 

ε) Τη σύμφωνη γνώμη των μελών και του Κυβερνητικού 
Επιτρόπου με την εισήγηση της Υπηρεσίας. 

ζ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ι.Κ.Α., αποφασίζει ομόφωνα: 

1) Την κατάταξη του Σωματείου Εκδοροσφαγέων Ιωαν- 
νΐνων «Η ΠΙΝΔΟΣ» στην 8η ασφαλιστική κλάση κΰι τον κα¬ 
θορισμό των ημερών ασφάλισης αυτών σε 25 κατά μήνα 
για τη χρονική περίοδο 1.1.-31.12.1995. 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των Πρακτικών. 

Ο Διοικητής - Πρόεδρος Δ.Σ. 

ΓΡΗΓΟΡΙΟΣ ΣΟΛΩΜΟΣ 

-♦- 

Αριθ. 365 (16) 

Ανακαθορισμός των κατά μήνα ημερών εργασίας στην 
ασφάλιση των μελών του Σωματείου Εκδοροσφαγέων 
Κατερίνης. 

(Συνεδρίαση 44/19.10.95) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
Αφού έλαβε υπόψη του: 

α) Τις διατάξεις του άρθρου 12 περί Κανονισμού των ερ¬ 
γασιών του Διοικητικού Συμβουλίου του Ιδρύματος Κοινω¬ 
νικών Ασφαλίσεων (Α.Υ.Ε. 9615/22.2.37). 

β) Τις διατάξεις του άρθρου 75 του Κεφ. Ι' ίου Κανονι¬ 
σμού Ασφάλισης του ΙΚΑ, άπως ισχύουν σήμερα (Α.Υ.Ε. 
55575/1479/18.11,65, ΦΕΚ 816/Β77.12.65). 
γ) Την 375/Συν. 44/15.12.94 απόφασή του. 
δ) Την από 2,10.95 εισήγηση της Δ/νσης Ασφάλισης - 
Εσόδων (Τμ. Επαγγελματικών Κατηγοριών και Ειδ. θεμά¬ 
των). 

ε) Τη σύμφωνη γνώμη των μελών και του Κυβερνητικού 
Επιτρόπου με την εισήγηση Της Υπηρεσίας. 

ζ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ι.Κ.Α., αποφασίζει ομόφωνα: 

1) Τον ανακαθορισμό των κατά μήνα ημερών εργασίας 
στην ασφάλεια των μελών του Σωματείου Εκδοροσφα¬ 
γέων Κατερίνης από 17 σε 14 ημέρες, για το χρονικό διά- 

στημα 1.4-31.12.95, χωρίς μεταβολή της ασφαλιστικής 
κλάσης (8η). 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως, 

Η απόφαση αυτή είναι εκτελεστή πριν από την επικύ¬ 
ρωση των Πρακτικών. 

Ο Διοικητής - Πρόεδρος Δ.Σ. 

ΓΡΗΓΟΡΙΟΣ ΣΟΛΟΜΟΣ 

-♦- · 

Αριθ. 587 (17) 

Σύσταση Εκκλησιαστικού Ιδρύματος στη Μητρόπολη θη- 

βών και Λεβαδείας με την επωνυμία «ΤΡΑΠΕΖΑ ΑΓΑ¬ 
ΠΗΣ». 

Ο ΜΗΤΡΟΠΟΛΙΤΗΣ 
ΘΗΒΩΝ ΚΑΙ ΛΕΒΑΔΕΙΑΣ 

Έχοντας υπόψη: 

1) Τας διατάξεις των παραγράφων 1 άρθρου 4 και 2 άρ¬ 
θρου 29 του Ν. 590/1977. 

2) Τας διατάξεις του άρθρου 20 του υπ’ αριθ. 1/1969 
Κανονισμού της Ιεράς Συνόδου, ΦΕΚ 185/Α711.9.70, 
εν συνδυασμώ προς το άρθρον 67 του Ν. 590/77. 

3) Την Ευαγγελικήν Επιταγήν ως και τους Ιερούς Κανό¬ 
νες τους την φιλανθρωπίαν επιβάλλοντας. 

4) Την υπ’ αριθ, 188/8.8.1995 πρότασιν ημών προς την 
Ιερόν Σύνοδον. 

5) Την από 7.9.95 εγκριτική απόφασιν της Δ.Ι.Σ., απο- 
φασίζομεν: 

Συνιστώμεν εις την καθ’ ημάς Ιεράν Μητρόπολιν και εις 
την πόλιν των θηβών, Εκκλησιαστικόν Ίδρυμα υπό την 
Επωνυμίαν: «ΤΡΑΠΕΖΑ ΑΓΑΠΗΣ». 

Το Ίδρυμα τούτο τελεί υπό την διοίκησιν και εποπτείαν 
της Ιεράς Μητροπόλεως, πάντα δε τα αφορώντα εις την 
διοίκησιν και λειτουργίαν αυτού καθορίζονται διά του επο¬ 
μένου κανονισμού, εγκριθέντος υπό της Ιεράς Συνόδου. 

Η παρούσα να δημοσιευθεί στην Εφημερίδα της Κυβερ- 
νήσεως και το Περιοδικόν «ΕΚΚΛΗΣΙΑ». 

Εν Λειβαδεία τη 20 Σεπτεμβρίου 1995 
Ο Μητροπολίτης 

ΐ Ο θηβών και Λεβαδείας ΙΕΡΩΝΥΜΟΣ 


ΙΕΡΑ ΜΗΤΡΟΠΟΛΙΣ 
ΘΗΒΩΝ ΚΑΙ ΛΕΒΑΔΕΙΑΣ 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΙΔΡΥΜΑΤΟΣ 
«ΤΡΑΠΕΖΑ ΑΓΑΠΗΣ» 

Αρθρον Ιον 

Συνιστάται εις Την Πόλιν των θηβών και στεγάζεται εις 
το επί της οδού Μνασιλάου 1 κτίριον της Ιεράς Μητροπό- 
λεως Ίδρυμα υπό την επωνυμίαν «ΤΡΑΠΕΖΑ ΑΓΑΠΗΣ» το 
οποίον λειτουργεί ως εξηρτημένη υπηρεσία της Ιεράς Μη¬ 
τροπόλεως θηβών και Λεβαδείας. 

Αρθρον 2ον 

Σκοπός του Ιδρύματος είναι: 

α) Η καθημερινή σίτησις ατόμων αναξιοπαθούντων και 
αποδεδειγμένος απόρων ανεξαρτήτου ηλικίας. 

β) Η αποστολή φαγητού κατ’ οίκων εις άτομα ως ανω¬ 
τέρω μη δυνάμενα να προσόρχωνται προσωπικώς εις την 
Τράπεζαν λόγω ασθένειας ή γήρατος. 


Αρθρον 3ον 

Η λειτουργία του Ιδρύματος στηρίζεται εις την εθελοντι¬ 
κήν προσφοράν και εργασία φίλανθρώπων. 

Άρθρον 4ον 

Το Ιδρυμα διοικείται υπό Διοικητικού Συμβουλίου απο- 
τελουμένου εκ του Προέδρου και δέκα μελών οι οποίοι 
διορίζονται υπό του Μητροπολιτικού Συμβουλίου τη προ- 
τάρει του Μητροπολίτου. Η θητεία του Συμβουλίου είναι 
τριετής. Κατά την πρώτην συνεδρίαν μεταξύ των μελών 
εκλέγεται ο αντιπρόεδρος, ο Ταμίας και ο Γραμματεύς. 

Αρθρον δον 

Πόροι του Ιδρύματος είναι προσφορές των Χριστιανών, 
ενισχύσεις των Ιερών Ναών, Ιερών Μονών, Δήμων, Κοινο¬ 
τήτων, Συλλόγων, διαφόρων φορέων και Κρατικοί. Αι τυ¬ 
χόν ελλείψεις καλύπτονται από τη Γ.Φ.Τ. της Ιεράς Μη¬ 
τροπόλεως. 

Άρθρον 6ον 

Υπό του Ιδρύματος τηρούνται τα εξής βιβλία θεωρημένα 
υπό της Ιεράς Μητροπόλεως: 

1) Βιβλίον Ταμείου (Εσόδων - Εξόδων). 

2) Βιβλίον παραλαβής ειδών τροφίμων. 

3) Βιβλίον πρακτικών συνεδριάσεων του Διοικητικού 
Συμβουλίου. 

4) Βιβλίον Πρωτοκόλλου. 

5) Διπλότυπα Εισπράξεων και Πληρωμών. 

Αρθρον 7ον 

Το Ίδρυμα έχει σφραγίδα κυκλοτερή, φέρουσα εις το 
μέσο τον Τίμιο Σταυρό και πέριξ τας λέξεις: «ΙΕΡΑ ΜΗ- 
ΤΡΟΠΟΛΙΣ ΘΗΒΩΝ ΚΑΙ ΛΕΒΑΔΕΙΑΣ - ΕΠΙΣΚΟΠΕΙΟ ΘΗ¬ 
ΒΩΝ - ΤΡΑΠΕΖΑ ΑΓΑΠΗΣ». 

Άρθρον 8ον 

Το Διοικητικόν Συμβούλιον του Ιδρύματος συντάσσει 
εσωτερικόν Κανονισμόν Λειτουργίας τούτου εγκρινόμε- 
νον υπό του Μητροπολίτου. 

Άρθρον 9ον 

Παν θέμα μη προβλεπόμενον υπό του παρόντος Κανο- 
νοσμού, επιλύεται υπό του Διοικητικού Συμβουλίου. 

Αρθρον ΙΟον 

Εις περίπτωσιν διαλύσεως του Ιδρύματος άπασα η κι¬ 
νητή και ακίνητος περιουσία αυτού περιέρχεται εις το Νο¬ 
μικόν Πρόσωπον της Ιεράς Μητροπόλεως και διατίθεται 
διά παρεμφερείς σκοπούς. 

Αρθρον 11ον 
Κάλυψις Δαπάνης 

Από τας διατάξεις του Κανονισμού αυτού, προκαλεΐται 
δαπάνη εις βάρος του Προϋπολογισμού του Νομικού Προ¬ 
σώπου της Ιεράς Μητροπόλεως, το ύψος της οποίας δεν 
δύναται να προσδιορισθή. 

Ο ανωτέρω Κανονισμός, εγκριθείς υπό της Ιεράς Συνό¬ 
δου να δημοσιευθεί εις την Εφημερίδα της Κυβερνήσεως 
και το Περιοδικόν «ΕΚΚΛΗΣΙΑ». 

Λειβαδειά, 20 Σεπτεμβρίου 1995 
Ο Μητροπολίτης 

ί Ο θηβών και Λεβαδείας ΙΕΡΩΝΥΜΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Κσποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Τσχ. Κώδικας : 

104 32 

ΤΕΙΕΧ 

22.3211 ΥΡΕΤΘΗ 

λειτουργούν καθημερινά από 8.00’ έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωυού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

*Τμήμα πληροφόρησης: Για τα δημοσιεύματα των ΦΕΚ Σολωμοϋ 51 τηλ.: 52.25.713-52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25,761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Τομείου Για πληροφορίες: τηλ.: 52.48.320 



τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κόθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 


40.000 

» 

2.000 

γ) » » 

» 

Γ 

» 

10.000 

» 

500 

δ) » » 

» 

Δ’ 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

β 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. &Ε.Π.Ε. 

» 

210.000 

» 

10,500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















